
	[bookmark: nev]MÁTÉ BALÁZS
Mechatronikai mérnök
BSc, 7. félév
Debreceni Egyetem
Műszaki Kar
	






Témavezető:
	Dr. Tóth János
főiskolai docens, DE MK




Orvosbiológiai érzékelők alkalmazása mobil eszközökön

A dolgozat témája egy olyan mérőrendszer létrehozása, amely különböző, orvosi diagnosztikában is alkalmazható érzékelők fogadására alkalmas. A rendszerhez kézi erőmérő, légzésdiagnosztikai érzékelő, hőmérséklet-érzékelő és oxigénkoncentráció-érzékelő lett felhasználva. A mérőeszköz alapja egy LEGO MINDSTORMS NXT mobil eszköz, ami Bluetooth-on keresztül képes kommunikálni más eszközökkel.
A dolgozat ismerteti a felhasznált Vernier szenzorokat, az NXT működését és a mobil platformra épülő mérőrendszer összeállítását. A megírt programok alapján feltérképezi a Bluetooth kommunikáció nyújtotta lehetőségeket és rávilágít a PC-NXT közti vezeték nélküli kommunikáció nehézségeire, az előre kalibrált szenzorok offszet hibájára és a problémák lehetséges megoldásaira.
Bemutatásra kerülnek a különböző eszközök által elvégezhető mérések, orvosi vizsgálatok, valamint egyéb biológiai és élettani összefüggések feltérképezésének lehetőségei.



